Wanneer dit reën raak die slaggate om die draai by Hardewykweg gevaarlik vir motoriste met klein voertuie. Die pad is al ’n geruime tyd in dié toestand en vererger by die dag.
Die Hoëvelder het op 31 Januarie na menigte klagtes oor die toestand van die dorp se paaie, ondersoek ingestel.
Die pad het ook ’n negatiewe impak op die ondernemings in die omgewing en in Havengastraat is die stoptekens duidelik by die die drie-rigting-stopstraat, maar op die pad is geen teer of merke in sig nie.
“Die gruis is ’n goeie gehalte materiaal wat gereeld vir padkonstruksie gebruik word,” het mnr. Mandla Zwane, woordvoerder van die munisipaliteit,” gesê.
“Dit is slegs ’n tydelike oplossing en finansiële bystand is vanaf die GSDM en die provinsiale regering aangevra.”